د پکتیکا ولایت سرې میاشتې ریاست کې رضاکارانو ته د حفظ الصحی ارتقاء اووه ورځنۍ ورکشاپ پیل شو نن سه شنبه د روان ۱۴۴۴ کال د ذوالقعدې میاشتې ۲۴ نیټه د پکتیکا ولایت سرې میاشتې ریاست کې دپولیو پروژې اړوند ۸ فرعی صحی مرکزونو رضاکارانو ته د حفظ الصحی ارتقاء ورکشاپ پیل شو. غونډه د څانګې دعوت او ارشاد مسؤل ښاغلی مولوی صابر محمد «روحانی» لخوا د کلام الله مبارکو آیتونو په تلاوت سره پیل شو، ورپسې د څانګې رئیس ښاغلی مولوی عارف الله «حامد» د یاد ورکشاپ او رضاکارۍ په اهمیت خبرې وکړې او زیاته یې کړه: تاسې رضاکارانو په ټولنه کې د افغانی سرې میاشتې استازی یاست باید سیرت او صورت مو په سنتو برابر وی، ترڅو ستاسو لخوا لېږدوونکی پیغام په ټولنه کې مؤثر او مننونکی وی. ورپسې د مرکزی ریاست د روغتیا سوپروایزر ښاغلی فضل الرحیم «مایار» د ورکشاپ په اهمیت او اصولو خبرې وکړې، او ورکشاپ رسما پیل شو. چې په پیل کې د څانګې د نشراتو او خپرونو مدیر لخوا ګډونوالو ته د افغانی سرې میاشتې او نړیوال غورځنګ تاریخچه، بنسټیز اصول، بشرپال خدمتونه او نښانونه په تفصیل سره تشریح شول. وروسته د څانګې د لومړنیو روغتیایی مرستو ترینرانو لخوا د ورکشاپ عملی او نظری درسونه پیل شول. 12:28 PM سره صاحبزاده شمال غرب مدیر 12:28 PM 12:28 PM